**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2017. február 1-én (szerdán) 15.00 órakor megtartott rendkívüli testületi ülésén.

**Jelen vannak** Eged István FIDESZ-KDNP polgármester

Boros Csaba alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak**: Dr. Varga Attila jegyző

Dr. Kerekes Tibor aljegyző

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit. Megállapítja az ülés határozatképességét, mert a 7 képviselőből mindenki jelen van. Az ülést megnyitja, tájékoztatás képen elmondja, hogy a költségvetés a következő ülésen lesz tárgyalva. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. A helyi építési szabályzatról szóló rendelet módosítása.

Előterjesztő: Dr. Varga Attila jegyző

1. Az Egri Tankerületi Központtal kötendő vagyonkezelési szerződés-tervezet megtárgyalása.

Előterjesztő: Eged István polgármester

1. Polgármester illetményének megállapítása.

Előterjesztő: Dr. Varga Attila jegyző

1. Polgármester költségtérítésének megállapítása.

Előterjesztő: Dr. Varga Attila jegyző

1. Az Észak Hevesi 33 Vidékfejlesztési Közhasznú Egyesülettel kötött bérleti szerződés módosításának megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

A helyi építési szabályzatról szóló rendelet módosítása.

**Dr. Varga Attila jegyző**

Mindenki láéthatja, hogy az anyagban nem csak rendelet módosítás van, hanem határozatot is kell hoznia a testületnek.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e még kérdés, vélemény?

Amennyiben nincs kérdés kéri, hogy aki egyetért a helyi építési szabályzatról szóló rendelet módosításával és a mellékelt határozati javaslattal az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselő-testületének**

**2/2017. (II.2.) számú önkormányzati rendelete**

**a helyi építési szabályzatról szóló**

**4/2003. (II.14.) önkormányzati rendeletének módosításáról**

Pétervására Város Önkormányzatának Képviselőtestülete a Magyarország helyi önkormányzatairól szóló 2011. évi CLXXXIX. törvény 42. § 1. pontjában, illetve az épített környezet alakításáról és védelméről szóló 1997. évi LXXVIII. törvény 6. § (1) bekezdésében kapott felhatalmazás alapján, a Mötv. 13. § (1) bekezdés 1. pontjában meghatározott feladatkörében eljárva valamint az egyes településrendezési sajátos jogintézményekről szóló 314/2012. (XI.8.) Korm. rendelet 28. § (1) bekezdésében biztosított véleményezési jogkörében eljáró, és a Korm. rendelet 9. mellékletben meghatározott, a véleményezési eljárásban érdekelt államigazgatási szervek és egyéb érdekeltek véleményének kikérésével a következőket rendeli el:

**1. §**

Pétervására Város Önkormányzat Képviselő-testülete a helyi építési szabályzatról szóló 4/2003. (II.14.) önkormányzati rendelet (a továbbiakban: R.) 2. § (1) bekezdése helyébe a következő rendelkezés lép:

„(1) A jelen helyi építési szabályzatot és a mellékletét képező Ét-2/1-4 jelű belterületre vonatkozó szabályozási tervszelvényeket, az SZT-1a/2016 jelű Péterkei tó környezetére vonatkozó szabályozási tervet és az SZT-1b/2016 jelű 081 hrsz-ú földrészletre vonatkozó szabályozási tervet együtt kell alkalmazni.”

**2. §**

A R. a következő címmel és a 12/A. §-sal egészül ki:

„Üdülőházas építési övezet

12/A. §

(1) Az építési övezet határértékei:

|  |  |  |  |  |  |  |  |
| --- | --- | --- | --- | --- | --- | --- | --- |
| építési övezet | telekalakításra vonatkozó előírások | | építmények elhelyezésére vonatkozó előírások | | | építményekre vonatkozó előírások | |
| legkisebb kialakítható telek | | kötelező | | legkisebb | legnagyobb | |
| terület m² | szélesség m | építési mód | előkert m | kialakítandó zöldfelület % | beépítettség % | építmény-magasság  m |
| Üü | 2000 | -- | Sz | 10 | 40 | 25 | 6,5 |

Sz=szabadon álló beépítési módhoz tartozó építési hely

(2) Az üdülőházas rendeltetéshez kapcsolódóan a kialakítható legkisebb telekterületet kétszeresen meghaladó tömbtelken több épület is megépíthető. 2000 m²-es telken a rendeltetések csak egy épületbe helyezhetők el.

(3) Az építési övezetben:

a) az előkert a közterületi telekhatárok felől megtartandó, átmenő telek esetén is. Az előkert szabadtéri fásított parkolót, közműpótló műtárgyakat, zöldfelületet fogadhat be.

b) a megtartandó oldal és hátsókert az építésmagasággal megegyező 6,5 m.

c) a telken belüli épület elhelyezéséhez geodéziai felmérés és talajmechanikai szakvélemény javasolt.

(4) Az épület magastetővel zárandó le, tetőhosszban és hajlásszögben szimmetrikus kialakítással. Tetőhajlás 30°-45° között lehet, egy épületen belül legfeljebb 2 féle hajlásszög létesíthető.

(5) Az épület színezésére csak a természetes építőanyagok színei alkalmazhatók.

(6) Kerítés a közterületi úttengelyhez 7 m-nél közelebb nem építhető.

(7) A zöldfelület kert- és tájépítész tervező bevonásával készülő egységes kertépítészeti koncepció alapján valósulhat meg. Az eltérő területhasználatok határa mentén javasolt a többszintes növénytelepítés a területet érő porterhelés csökkentése érdekében.

(8) Az építési övezetben a közműellátási igény hiányos közműellátás.”

**3. §**

A R. a következő címmel és a 12/B. §-sal egészül ki:

„Hétvégi házas építési övezet

12/B. §

(1) Az építési övezet határértékei:

|  |  |  |  |  |  |  |  |
| --- | --- | --- | --- | --- | --- | --- | --- |
| építési övezet | telekalakításra vonatkozó előírások | | építmények elhelyezésére vonatkozó előírások | | | építményekre vonatkozó előírások | |
| legkisebb kialakítható telek | | kötelező | | legkisebb | legnagyobb | |
| terület m² | szélesség m | építési mód | előkert m | kialakítandó zöldfelület % | beépítettség % | építmény-magasság  m |
| Üh | 550 | 16 | O | 7,15 | 60 | 20 | 5 |

O=oldalhatáron álló beépítési módhoz tartozó építési hely

(2) A hétvégi házas építési övezetben 1 db rendeltetési egység 1 db épületben helyezhető el a telekfelosztás révén kialakuló egyedi telken.

(3) Az építési övezetben:

a) előkert legalább 5 m, legfeljebb 8 m lehet. Az északi sarokteleknél az építési helyen belül az épület szabadon elhelyezhető, a közterület felől az előkert megtartandó.

b) az oldalkert legalább 5 m, a beépíthető északi oldalhatáron legalább 1 m csurgótávolság megtartandó, a hétvégi házas üdülő épület telekhatárra nem építhető.

c) az építési helyen belüli, épület körüli tereprendezésnél a mozgatás, változtatás mértéke legfeljebb +/- 1,5 m lehet.

(4) Az épület magastetővel zárandó le, tetőhosszban és hajlásszögben szimmetrikus kialakítással. A tetőgerinc iránya az utcával párhuzamos legyen. A tereplejtéssel megegyezően oromfal nem képezhető. Tetőhajlás 30°-45° között lehet, egy épületen belül legfeljebb 2 féle hajlásszög létesíthető.

(5) Az épület színezésére csak a természetes építőanyagok színei alkalmazhatók.

(6) A kerítés magassága legfeljebb 1,8 m, a lábazat magassága legfeljebb 0,3 m lehet, a kerítés áttörtsége legalább 70 %-os, tömör kerítés nem építhető.

(7) Az építési övezetben a közműellátási igény hiányos közműellátás.”

**4. §**

A R. a következő címmel és a 13/A. §-sal egészül ki:

„Különleges rekreációs építési övezet

13/A. §

(1) Az építési övezet határértékei:

|  |  |  |  |  |  |  |  |
| --- | --- | --- | --- | --- | --- | --- | --- |
| építési övezet | telekalakításra vonatkozó előírások | | építmények elhelyezésére vonatkozó előírások | | | építményekre vonatkozó előírások | |
| legkisebb kialakítható telek | | kötelező | | legkisebb | legnagyobb | |
| terület m² | szélesség m | építési mód | előkert m | kialakítandó zöldfelület % | beépítettség % | építmény-magasság  m |
| Kre | 3000 | -- | Sz | 10 | 40 | 15 | 6,5 |

Sz=szabadon álló beépítési módhoz tartozó építési hely

(2) Az övezethatár nem jelent kötelező telekalakítást, a beépítési mérték az alrészlet határra számítandó.

(3) Az építési övezetben a rekreációhoz, a horgászathoz kapcsolódó rendeltetést befogadó épület, szállás, vendéglátás épülete építhető. A beépítettségbe nem tartozó lábakon álló kerti építmény, pavilon, burkolt terasz, stég, utcabútor szabadon kihelyezhető.

(4) Az építési övezetben:

a) előkert legalább 10 m a közterületi telekhatároknál, az előkert szabadtéri fásított parkolót, közműpótló műtárgyakat, zöldfelületet fogadhat be.

b) a hátsókert 5 m, a tó alrészleti határától tartandó meg.

(5) Az épület színezésére csak a természetes építőanyagok színei alkalmazhatók.

(6) A közterület felöli kerítés csak jelképes lehet, a kilátás és a tókörnyék átláthatósága nem szüntethető meg, magassága legfeljebb 1,25 m, anyaga drótfonat, sövény.

(7) A zöldfelület kert- és tájépítész tervező bevonásával készülő egységes kertépítészeti koncepció alapján vfejleszthető, a természetközeli jelleg megőrzése mellett. A telkek 40 %-os zöldfelületi minimumába nem számítható be a belső gyalogút rendszer, burkolt pihenő és piknikező tér felülete. Az oldal- és előkertben kizárólag tájhonos lombhullató növényzet telepíthető. A parkolók burkolt felülete a kiszolgáló úthoz kapcsolódóan alakítandó ki.

(8) Az építési övezetben a közműellátási igény hiányos közműellátás.”

**5. §**

A R. a következő címmel és a 13/B. §-sal egészül ki:

„Különleges mezőgazdasági üzemi építési övezet

13/B. §

(1) Az építési övezet határértékei:

|  |  |  |  |  |  |  |  |
| --- | --- | --- | --- | --- | --- | --- | --- |
| építési övezet | telekalakításra vonatkozó előírások | | építmények elhelyezésére vonatkozó előírások | | | építményekre vonatkozó előírások | |
| legkisebb kialakítható telek | | kötelező | | legkisebb | legnagyobb | |
| terület m² | szélesség m | építési mód | előkert m | kialakítandó zöldfelület % | beépítettség % | építmény-magasság  m |
| Kmü | 6000 | -- | Sz | 10 | 40 | 25 | 6,5 |

Sz=szabadon álló beépítési módhoz tartozó építési hely

(2) Az építési övezetben az állattartáshoz kapcsolódó rendeltetést befogadó épület, építmény építhető. A kapacitás igény legfeljebb a 700 m-es védőtávolsághoz tartozó állatlétszámban határozható meg.

(3) Az építési övezetben:

a) az előkert szabadtéri fásított személy és tehergépjármű parkolót, közműpótló műtárgyakat, gyep cserje lombkorona szint kialakítású zöldfelületet fogadhat be. A közterületi telekhatárnál 5 m-en, a többi telekhatárnál 3 m-en nem változtatható meg az eredeti terep.

b) az oldalkert és hátsókert 6 m.

(4) Az eltérő terület-felhasználású telekhatárok mentén kettős fasor és cserjesáv telepítendő.

(5) A telken esetleg fellelhető védendő gyeptársulás egyedei az építési övezet zöldfelületeire áttelepítendők.

(6) Tereplépcsők, rézsűk legfeljebb 2 m-es magassággal létesíthetők. A rézsűállékonyságot biológiailag aktív felülettel kell biztosítani. Víz- és széleróziónak kitett felület nem létesíthető.

(7) Az építési övezetben a közműellátási igény hiányos közműellátás.”

**6. §**

A R. 15. § (3) bekezdése helyébe a következő rendelkezés lép:

„(3) A közlekedési területeket és létesítményeket, azok szabályozási szélességeit és védőtávolságait a belterületi Ét-2/1-4 jelű Szabályozási Terv ábrázolja. A külterületi közutak földhivatali nyilvántartás szerinti szabályozási szélességei megtartandók:

a) külterületi út nem szüntethető meg, nem szűkíthető,

b) külterületi utak mentén beépítésre szánt építési övezetek kerítései az úttengelyt legfeljebb 7 m-re közelíthetik meg,

c) a 12 m közúti szélességet elérő vagy meghaladó új külterületi kiszolgáló út csapadékvíz elvezetéséről, az úthoz kapcsolódóan egységes kialakítású átereszekről és kapubehajtókról, valamint egyoldali, tájhonos, egységes állományú fásításáról gondoskodni kell.”

**7. §**

A R. 18. § (1) bekezdése a következő c) ponttal egészül ki:

„c) Péterkei tó vízfelülete és parti sávja.”

**8. §**

A R. 18. § (2) bekezdése helyébe a következő rendelkezés lép:

„(2) Az övezetben:

a) a vízfolyásokhoz, árkokhoz, csatornákhoz kapcsolódóan csak a vízkár elhárítás célját szolgáló építmények helyezhetők el,

b) vízmű telken a vízi-közmű szolgáltatáshoz kapcsolódó építmények és épületek építhetők,

c) a Péterkei horgásztó vízgazdálkodási területén a horgászatot és a rekreációt szolgáló építmények és stégek elhelyezhetők.”

**9. §**

**Záró rendelkezések**

(1) Hatályát veszti a R. 2. § (2) bekezdése, a 7. §-a, a 16. § (1)-(9) bekezdései, a Üdülőterület-HÜ címe és 19. §-a.

(2) Ez a rendelet a kihirdetését követő 30. napon lép hatályba.

(3) Jelen rendelet hatálybalépésével egyidejűleg a rendelet 1. és 2. mellékletét képező szabályozási terv is hatályba lép. E rendelet előírásai a hatályba lépését követően indult eljárásokban alkalmazandóak.

(4) Ez a rendelet hatálybalépését követő napon hatályát veszti.

Pétervására, 2017. február 1.

**Eged István Dr. Varga Attila**

**FIDESZ-KDNP jegyző**

**polgármester**

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 1/2017. (II.1.) határozata**

1. Pétervására Város Önkormányzat Képviselőtestülete módosítja a város 1/2003. (II.13.) határozattal elfogadott településszerkezeti tervét, a mellékelt leírásban foglaltak szerint.

2. A korábbi településszerkezeti tervlap módosított területre vonatkozó terület-felhasználási és építési övezetre, övezeti szintre emelt besorolásai, elhatározásai a változással érintett területen hatályukat vesztik.

3. Jelen határozat mellékletét képezi 1. mellékletként a KT-1/M1-2016 jelű településszerkezeti tervet módosító tervlap és 2. mellékletként a településszerkezeti terv leírása.

4. E határozati döntést követően a területekre vonatkozó fejlesztési elhatározás a szabályozási tervi módosítással és a későbbi engedélyezési és kiviteli tervekkel összhangba kerül.

Határidő: folyamatos

Felelős: Eged István polgármester

**2./ Napirend**

Az Egri Tankerületi Központtal kötendő vagyonkezelési szerződés-tervezet megtárgyalása.

**Eged István FIDESZ-KDNP polgármester**

Tájékoztatja a jelenlévőket, hogy a KLIK járási központ pétervásárai kirendeltsége elköltözött Hatvanba. A KLIK által használt önkormányzati tulajdonú ingatlan vagyonkezelési jogát 2016. december 31-vel megszüntette.

Ezzel egyidejűleg az Egri Tankerületi Központ jelezte az önkormányzat felé, hogy 2017. január 1-től szeretnék használatba venni az ingatlant. A Tankerületi Központ álltal küldött vagyonkezelési szerződést leegyeztettük és azt elfogadhatónak ítéljük meg.

Kérdezi, hogy ezzel kapcsolatban van-e valakinek kérdése, véleménye, hozzászólása?

Amennyiben nincs kérdés kéri, hogy aki egyetért az Egri Tankerületi Központtal kötendő vagyonkezelési szerződéssel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 2/2017. (II.1.) határozata**

1. Pétervására Város Önkormányzat Képviselő-testülete az Egri Tankerületi Központtal kötendő, Pétervására, Kossuth út 1. (pétervásárai 1106/1 hrsz.) szám alatti önkormányzati ingatlanra vonatkozó vagyonkezelési szerződést megtárgyalta és azt a melléklet szerinti tartalommal elfogadta.

2. A Képviselőtestület felhatalmazza Eged István polgármestert a szerződés aláírására.

Határidő: azonnal

Felelős: Eged István polgármester

**3./ Napirend**

Polgármester illetményének megállapítása.

**Dr. Varga Attila jegyző**

A hatályos törvényi előírásokra tekintettel 2017. január 1-től módosítani kell a polgármester bérét.

A 2017. január 1-vel hatályba lépett szabályozás szerint a főállású polgármester tiszteletdíja 2001-5000 fő lakosságszámú településen bruttó 548.444.- Ft.

Kérdezi, hogy ezzel kapcsolatban van-e valakinek kérdése, véleménye, hozzászólása?

Amennyiben nincs kérdés kéri, hogy aki egyetért a polgármester illetményének megállapításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 3/2017. (II.1.) határozata**

Pétervására Város Önkormányzatának Képviselőtestülete Eged István főállású polgármester havi tiszteletdíját 2017. január 1. napjától bruttó 548.444,- Ft, azaz bruttó Ötszáznegyvennyolcezer-négyszáznegyvennégy forintban állapítja meg.

Határidő: azonnal

Felelős: Dr. Varga Attila jegyző

**4./ Napirend**

Polgármester költségtérítésének megállapítása.

**Dr. Varga Attila jegyző**

A polgármesteri illetmény változásával egyidejűleg természetesen a költségtérítés is változik.

A 2017. január 1-vel hatályba lépett szabályozás szerint a főállású polgármester költségtérítését bruttó 83.267.- Ft-ban határozná meg.

Kérdezi, hogy ezzel kapcsolatban van-e valakinek kérdése, véleménye, hozzászólása?

Amennyiben nincs kérdés kéri, hogy aki egyetért a polgármester költségtérítésének megállapításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 4/2017. (II.1.) határozata**

Pétervására Város Önkormányzatának Képviselőtestülete Eged István főállású polgármester részére illetménye 15 százalékának megfelelő összegű, azaz bruttó 82.267,- Ft költségtérítést állapít meg havonta.

Határidő: azonnal

Felelős: Dr. Varga Attila jegyző

**5./ Napirend**

Az Észak Hevesi 33 Vidékfejlesztési Közhasznú Egyesülettel kötött bérleti szerződés módosításának megtárgyalása.

**Eged István FIDESZ-KDNP polgármester**

Elmondja, hogy a LEADER-rel kapcsolatban rendeződni látszanak a dolgok.

A bérleti szerződésük szerint eddig 200.000.- Ft bérleti díjat fizettek, most már csak 50.000.- Ft-ot tudnak majd fizetni havonta. Ez az új bérleti szerződésben megtalálható.

Kérdezi, hogy ezzel kapcsolatban van-e valakinek kérdése, véleménye, hozzászólása?

Amennyiben nincs kérdés kéri, hogy aki egyetért Az Észak Hevesi 33 Vidékfejlesztési Közhasznú Egyesülettel kötött bérleti szerződés módosításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 5/2017. (II.1.) határozata**

1. Pétervására Város Önkormányzat Képviselő-testülete az Észak Hevesi 33 Vidékfejlesztési Közhasznú Egyesülettel kötött, a Keglevich út 26. szám alatti önkormányzati ingatlanra vonatkozó bérleti szerződés módosítását megtárgyalta és azt a melléklet szerinti tartalommal elfogadta.

2. A Képviselőtestület felhatalmazza Boros Csaba alpolgármestert a szerződés aláírására.

Határidő: azonnal

Felelős: Boros Csaba alpolgármester

**6./ Napirend**

Kérdések, interpellációk

**Eged István FIDESZ-KDNP polgármester**

Kiosztásra került még egy határozati javaslat, ami az egyik bekölcei ingatlannal kapcsolatos.

CSOK-ot szeretnének felvenni, hogy megtudják venni az önkormányzattól az ingatlant a bérlők. Ebbe kellene a testületnek beleegyeznie.

Kérdezi, hogy ezzel kapcsolatban van-e valakinek kérdése?

Amennyiben nincs kérdés kéri, hogy aki egyetért a határozati javaslatban megfogalmazottakkal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 6/2017. (II.1.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) a módosítja a 91/2016. (X.25.) számú határozatát azzal, hogy a határozat 2. pontjában foglalt vételárat 1.900.000,-Ft-ban határozza meg.

2. A Képviselőtestület a 91/2016. (X.25.) számú határozatát kiegészíti azzal, hogy a szóban forgó ingatlant jelenlegi bérlői számára 1.900.000,-Ft vételáron értékesíti, mely vételár kifizetésére a bérlők (Oláh Roland és Kiss Ildikó) családi otthonteremtési kedvezményt (CSOK-ot) is igénybe vesznek.

3. A Képviselőtestület megbízza Bajzáth Ügyvédi Irodát a szerződés elkészítésére és felhatalmazza Eged István polgármestert a szükséges nyilatkozatok, a kamatmentes kölcsön visszafizetésének feltételeiről szóló megállapodás, és az adás-vételi szerződés aláírására.

Határidő: azonnal

Felelős: Eged István polgármester

**Juhász Attila képviselő**

Van-e valami változás a szemétszállítás területén?

Mi lesz a kukákkal, tényleg le kell cserélni őket?

**Eged István FIDESZ-KDNP polgármester**

Áprilisban összeáll az új Hulladékgazdálkodási rendszer. Talán a PEVIK is megmaradhat.

Nem tud róla, hogy a kukákat le kellene cserélni.

A PEVIK udvarán található sárga kukák azok szelektív kukák, de még ahhoz nincsen olyan gép amivel el tudnák szállítani a kukákat.

**Varró Magdolna képviselő**

Elmondja, hogy a településen a téli felkészüléssel teljes egészében meg volt elégedve. A nagy hóhelyzet is nagyon gyorsan, és rendesen meg lett oldva. Ehhez képest Eger katasztrofális állapotban volt.

**Barta Gábor képviselő**

Az érdesítő anyaggal gond lesz. Sajnos nem tudnak elég mennyiségű sót venni, mert nagyon nagy volt a kereslet, és a készletek kifogytak. Fél a jegesedéstől.

**Eged István FIDESZ-KDNP polgármester**

Tény, hogy a Pevik-es IFA nagy segítség volt ezen a télen, a nagy mennyiségű hó miatt.

Meg kell említeni, hogy köszönet jár mind a két Tüzép-nek is, hogy besegítettek a hó eltakarításában.

Kérdezi, hogy van-e még valakinek kérdése, hozzászólása?

Amennyiben nincs megköszöni a munkát és az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**